Logo da Uncyclopedia.
A **Uncyclopedia** é unha parodia da Wikipedia. O seu eslogan é "a enciclopedia libre de contido", oposto ao da Wikipedia, "a enciclopedia de contido libre". Fundada en 2005 como un wiki orixinalmente en inglés, o proxecto xa conta con versións en máis de 75 linguas. A versión en lingua galega, denominada **Desgalipedia**, foi creada o 17 de agosto de 2009. O seu logo, unha pataca oca, serve tamén de parodia do globo da Wikipedia.

Historia
--------

Jonathan Huang, coñecido na rede como "Chronarion", fundou a Uncyclopedia o 5 de xaneiro de 2005, xunto a un compañeiro que tamén actuaba baixo o pseudónimo "Stillwaters". Malia comezar como proxecto independente, a Uncyclopedia axiña encheu o seu servidor de aloxamento orixinal, e Huang tivo que buscar un novo. O 26 de maio de 2005, Angela Beesley, vicepresidenta de Wikia, Inc. anunciou que Wikia aloxaría a Uncyclopedia. A transferencia da propiedade do dominio Uncyclopedia.org a Wikia levouse a cabo o 10 de xullo de 2006. A meirande parte das uncyclopedias noutras linguas seguiron albergadas nos seus propios dominios independentes, aínda que outras pasaron a formar parte de Wikia.com.

Contido
-------

O contido da Uncyclopedia atópase baixo a licenza Creative Commons recoñecemento non comercial compartir igual 2.0. Ao igual que noutros sitios de Wikia, a base de datos dos artigos está completamente dispoñible para a súa descarga de balde. Moitas das páxinas da Uncyclopedia conteñen unha ligazón cara ao correspondente artigo da Wikipedia cunha suxestión do tipo: "Para os usuarios *sen* sentido do humor, a Galipedia ten un artigo pouco fiable sobre...". De feito, o artigo da Uncyclopedia sobre a Wikipedia asegura que esta é unha parodia da Uncyclopedia, e non ao revés.

### Subproxectos

A Uncyclopedia tamén ten varios proxectos secundarios. Desde novembro de 2007, hai 12 proxectos, cada un dos cales está especializado en satirizar diferentes informacións. Moitos deles derivan directamente e son análogos dos proxectos irmás da Wikipedia.

Uncyclopedia noutras linguas
----------------------------

O concepto da Uncyclopedia en inglés foi adaptado e creáronse máis de 50 wikis con versións en diferentes linguas. As primeiras uncyclopedias noutras linguas distintas do inglés creáronse en xuño de 2005. De todas elas, a primeira foi a versión en lingua francesa.

### Desgalipedia

A **Desgalipedia** é a versión en lingua galega. Creouse o 17 de agosto de 2009.

### Desciclopédia

A **Desciclopédia** é a versión en lingua portuguesa. As máis de 55.000 páxinas fan que sexa a Uncyclopedia máis grande. A súa fundación foi en agosto de 2005.

Os proxectos secundarios da Desciclopédia contan co seu propio dominio. Entre eles destacan, Desnoticias, Descionário, Deslivros e Desentrevistas.

### Inciclopedia

A **Inciclopedia** é a versión en lingua castelá. Creouse en febreiro de 2006 para albergar os contidos retirados por culpa do peche da Frikipedia, un wiki pechado pola Sociedad General de Autores y Editores, Malia isto, finalmente a Frikipedia volveu aparecer.

Notas
-----

1. 1 2  .net, ed. (03-05-2007). "The brains behind Uncyclopedia". Arquivado dende o orixinal o 01-12-2007. Consultado o 19-11-2007.
2. 1 2  Sankar, Anand (06-11-2006). "Surely, you must be jokin'!". *The Hindu*. Arquivado dende o orixinal o 25-02-2007. Consultado o 11-02-2007.
3. ↑  Beesley, Angela (26-05-2005). "Uncyclopedia joins Wikia". *Wikia*. Arquivado dende o orixinal (wiki) o 16-06-2006. Consultado o 18-07-2006.
4. 1 2 3  "Uncyclopedia Babel". *Uncyclopedia*. Arquivado dende o orixinal (wiki) o 23-05-2013. Consultado o 20-04-2008.
5. ↑  "Database download". *Wikia*. Arquivado dende o orixinal (wiki) o 28-03-2008. Consultado o 21-11-2007.
6. ↑  "Uncyclopedia article about Wikipedia" (wiki). *Uncyclopedia*. Consultado o 31-07-2010.
7. ↑  "Uncyclopedia:UnProject" (wiki). *Uncyclopedia*. Consultado o 19-11-2007.
8. ↑  "Template:Sisterprojects" (wiki). *Uncyclopedia*. Consultado o 03-11-2007.
9. ↑  "Template:Languages - History". *Uncyclopedia*. Consultado o 26-11-2007.
10. ↑  "Página principal - História". *Desciclopédia* (en portugués). Arquivado dende o orixinal (wiki) o 20-05-2013. Consultado o 28-12-2007.
11. ↑  "Inciclopedia". *Wikia* (en castelán). Arquivado dende o orixinal (wiki) o 14-04-2007. Consultado o 21-11-2007.
12. ↑  Pérez, Eduardo (22-02-2008). "La SGAE gana el juicio contra 'Frikipedia' por vulnerar el derecho al honor". *Indymedia*. Arquivado dende o orixinal o 19-05-2008. Consultado o 22-03-2008.

Véxase tamén
------------

### Outros artigos

|  |  |
| --- | --- |
|  | Wikimedia Commons ten máis contidos multimedia na categoría:  ***Uncyclopedia Modificar a ligazón no Wikidata*** |

* Encyclopedia Dramatica
* Stupidedia
* Wiki

### Ligazóns externas

* Desgalipedia *(en galego)*